|  |  |  |  |  |  |
| --- | --- | --- | --- | --- | --- |
| **Br.** | **korisnik projekta** | **naziv projekta** | **natječaj/aktivnost i mjera** | **iznos bespovratnih sredstava (EUR)** | **kontakt** |
| **1.** | **Festival židovskog filma Zagreb (udruga)** | **Festival tolerancije (FoT)** | Cjelina 1. Europsko sjećanje | 100.000,00 € | Festival židovskog filma Zagreb Palmoticeva 34, Zagreb Tel./Fax: + 385 1 48 136 58  e-mail: [info@jff-zagreb.hr](mailto:info@jff-zagreb.hr)  web: [www.jff-zagreb.hr](http://www.jff-zagreb.hr) |
|  | Udruga Festival židovskog filma Zagreb (JFF) organizirat će niz događanja u sklopu 9. po redu [*Festivala tolerancije*](http://festivaloftolerance.com/) koji se već održao u Crnoj Gori, a tek slijede događanja u Sloveniji (17.-21.01.2016.; te 23.02. – 10.03.2016.) i Hrvatskoj (27.01.– 10.02.2016.; te 17.-23.04.2016.). Festival će okupiti sudionike iz triju zemalja (Slovenija, Crna Gora i Hrvatska) na ukupno šest događanja. Cilj je Festivala zagovarati **multikulturalni dijalog** i educirati o židovskoj kulturi i Holokaustu te **toleranciji** i **zajedničkim vrijednostima**, smatrajući ih temeljem sretnog suživota u etnički i vjerski različitim okruženjima.  Ono što čini ovaj festival jedinstvenim u svijetu je predanost **obrazovanju** svih dobnih skupina, posebno školske djece i mladih, kroz različita predavanja i radionice, a ujedno predstavlja jednu od vodećih platformi za kanaliziranje iskustva iz prošlosti, uz pomoć suvremenih vrijednosti europske povijesti i raznolikosti. | | | | |
| **2.** | **Documenta – Centar za suočavanje s prošlošću**  **(udruga)** | **Lica otpora totalitarizmu 20. stoljeća u Europi** | Cjelina 1. Europsko sjećanje | 99.750,00 € | Kuća ljudskih prava Selska cesta 112c, Zagreb tel +385 1 457 2398 fax +385 1 457 2399  e-mail: [maja.dubljevic@documenta.hr](mailto:maja.dubljevic@documenta.hr)  web: [www.documenta.hr](http://www.documenta.hr) |
|  | Projekt *Lica otpora totalitarizmu 20. stoljeća u Europi* bavi se poviješću otpora različitim totalitarnim režimima sa posebnim fokusom na posljedice Drugog svjetskog rata u socijalističkoj Jugoslaviji. Temeljeno na **otporu totalitarizmu**, u čijoj se suštini nalaze ideje **društvene odgovornosti** i **solidarnosti**, kao najveće vrijednosti europske povijesti, cilj ovoga projekta je razvijanje i jačanje društvenih i individualnih procesa suočavanja s prošlošću u svrhu postizanja **održivog mira**. Aktivnosti u ovom projektu bit će primarno fokusirane na Goli otok kao primjer “zaboravljenog sjećanja” na jedno povijesno razdoblje.  Sudionici iz ukupno pet zemalja (Srbija, Slovenija, Crna Gora, Italija i Hrvatska) će snimati osobna sjećanja sudionika/ca otpora totalitarnim režimima ili žrtava totalitarnih režima, sudjelovati na međunarodnoj ljetnoj školi i međunarodnom ljetnom volonterskom kampu te u ustanovljavanju Virtualnog muzeja otpora, u razdoblju od 01. rujna 2015 – 28. veljače 2017. | | | | |
| **3.** | **Općina Vidovec** | **Susret stare i nove Europe kako bi razgovarali o budućnosti građana EU** | Cjelina 2. Demokratsko angažiranje i građansko sudjelovanje;  **Mjera 2.1 Bratimljenje gradova** | 12.000,00 € | Općina Vidovec Trg sv. Vida 9, Vidovec  telefon: (042) 741 201  fax: (042) 209-022  e-mail: [opcina@vidovec.hr](mailto:opcina@vidovec.hr)  web: <http://vidovec.hr> |
|  | Potaknuti brojem nezaposlenih osoba u ruralnom području, Općina Vidovec osmislila je projekt kojim želi istaknuti prednosti **socijalnog poduzetništva** i mogućnosti **samozapošljavanja** za lokalno stanovništvo te osvjestiti udruge koje djeluju na području Općine o njihovoj važnosti i doprinosu za poboljšanje kvalitete života zajednice. Vođena tom idejom, Općina Vidovec pronašla je partnere iz Općine Aquaviva Collecorce iz Italije s čijim je predstavnicima razmijenila dosadašnja iskustva na tu temu te osmislila nove inicijative.  Projektni partneri imali su priliku razmijeniti iskustva i raspravljati o mogućnostima samozapošljavanja žena iznad 40 godina starosti istražujući mogućnosti koje im pruža socijalno poduzetništvo kroz proizvodnju tradicionalnih proizvoda svog kraja, a koji mogu imati važnu ulogu u kreiranju vizualnog identiteta zajednice. Glavne projektne aktivnosti su se odvijale u zgradi Osnovne Škole Vidovec te zgradi Općine Vidovec, u razdoblju od 18.-20. rujna 2015. godine. | | | | |
| **4.** | **Općina Beretinec** | **Od ruralne tradicije prema budućnosti ruralnih područja u Europi sutrašnjice** | Cjelina 2. Demokratsko angažiranje i građansko sudjelovanje;  **Mjera 2.1 Bratimljenje gradova** | 18.000,00 € | Općina Beretinec  Trg hrvatskih branitelja 1, Beretinec tel: 042 731-880;  fax: 042 731-881  e-mail: [opcina-beretinec@vz.t-com.hr](mailto:opcina-beretinec@vz.t-com.hr)  web: <http://beretinec.hr> |
|  | Osnovni cilj projekta *Od ruralne tradicije prema budućnosti ruralnih područja u Europi sutrašnjice* je bio naglasiti **različitosti** triju europskih ruralnih sredina (Austrija, Mađarska i Hrvatska), ali istodobno i njihov **zajednički europski identitet** i vrijednosti. Na taj se način željelo promicati ključna obilježja koncepta **Europskog aktivnog građanstva** kako bi se članovi lokalnih zajednica iz triju ruralnih područja (Grosswarasdorf, Horvátzsidány, Beretinec) motivirali za davanje aktivnog doprinosa u kreiranju europske budućnosti.  Aktivnosti projekta su primarno bile usmjerene na očuvanje kulturnog nasljeđa **europskih ruralnih sredina**, najrecentnije standarde Europske unije glede razvoja **volonterstva** u lokalnim zajednicama (na primjeru dobrovoljnih vatrogasnih društava u ruralnim sredinama), budućnosti ruralnih sredina u Europskoj uniji u kontekstu politika Unije za ruralni razvoj 2014.-2020., te zapošljivosti mladih osoba iz europskih ruralnih sredina, uključujući relevantne prigode za njihovu mobilnost u okviru različitih inicijativa/programa Europske unije.  Projekt se sastojao od trodnevnog događanja u Općini Beretinec, u razdoblju od 11.-13. rujna 2015. godine. | | | | |
| **5.** | **Općina Cestica** | **ACT IN - ACTive Communities for Inclusion** | Cjelina 2. Demokratsko angažiranje i građansko sudjelovanje;  **Mjera 2.2 Umrežavanje gradova** | 82.500,00 € | Opcina Cestica Dravska 1a, Cestica phone:+385 (0)42 724-824 fax:+385 (0)42 724-825  e-mail: [opcina@cestica.hr](mailto:opcina@cestica.hr)  web: [www.cestica.hr](http://www.cestica.hr) |
|  | Uključivanje osoba s invaliditetom i starijih osoba u društvene aktivnosti jedan je od prioriteta projekta *ACT IN*. Lokalne organizacije civilnog društva koje pružaju usluge osobama s invaliditetom i starijim osobama utvrdile su da se trenutni programi i pojedinačne usluge moraju više prilagoditi stvarnim potrebama kako bi se povećala uključenost osoba s invaliditetom i starijih osoba u društvene aktivnosti. Većina stanovnika četiriju uključenih općina (Općina Heiningen, Njemačka; Općina Ruma, Srbija; Općina Cirkulane, Slovenija; Općina Cestica, Hrvatska) nije svjesno s kojim se problemima suočavaju osobe s invaliditetom i starije osobe. Zato su ciljevi ovog projekta pokazati građanima kako učinkovito provesti programe koji promiču **socijalno uključivanje osoba s invaliditetom i starijih osoba**, kao i pojačati njihovu svijest o svakodnevnim izazovima s kojima se suočavaju osobe s invaliditetom i starije osobe, što će pridonijeti unaprijeđenju provedbe politika i mjera Unije. Glavni događaji održat će se u Općini Heiningen, Njemačka od 16.-18. listopada 2015. godine,u Opštini Ruma, Srbija od 21.-23. travnja 2016. godine, Općini Cirkulane, Slovenija od 25.-27.svibnja 2016. godine te u Općini Cestica, Hrvatska od 15.-17. rujna 2016. godine. | | | | |
| **6.** | **Europski Dom Slavonski Brod**  **(udruga)** | **Homo Europeanus - Prevladavanje "manjka znanja"** | Cjelina 2. Demokratsko angažiranje i građansko sudjelovanje;  **Mjera 2.3 Projekti civilnog društva** | 150.000,00 € | Europski dom Slavonski Brod  Antuna Barca 30, Slavonski Brod Tel: +385 35 415 190 Fax: +385 35 265 189  e-mail: [europski-dom@sb.t-com.hr](mailto:europski-dom@sb.t-com.hr)  web: <http://europski-dom-sb.hr> |
|  | Projekt *Homo Europeanus - Prevladavanje "manjka znanja"* bavit će se problemom **euroskepticizma**. Iako se u mnogim raspravama 'demokratski deficit' vidi kao najčešći izvor euroskepticizma, nema sumnje da je 'manjak znanja' tj. edukacije o EU jednako važan razlog euroskeptičnih stavova. U zemljama gdje je u pravilu vrlo malo objektivnog informiranja i educiranja o EU u školama i medijima, izraženije je i protivljenje EU (izvor Eurobarometar). Zato je cilj projekta povećati motivaciju i izgraditi kapacitete i kompetencije građana sadašnjih i budućih država članica kako bi aktivno sudjelovali u izgradnji Europe, poboljšati interaktivni odnos građana i institucija, poticati pristup *odozdo prema gore* kako bi se građanima omogućilo da izraze svoje stavove o EU, potaknuti građane na korištenje postojećih demokratskih instrumenata te povećati sudjelovanje u raspravama o izgradnji kapaciteta organizacija civilnog društva za snaženje europskog građanstva. Projekt će provoditi 14 organizacija civilnog društva iz 9 zemalja članica (Bugarska, Italija, Poljska, Španjolska, Hrvatska, Slovenija, Slovačka, Češka i Latvija) i 3 zemlje kandidatkinje za EU (Srbija, Crna Gora, Makedonija). Događanja će se održavati u razdoblju od 1. rujna 2015. – 31. prosinca 2016. | | | | |
| **7.** | **Grad Vodnjan-Dignano** | **Together in the future EU: Children's Voices** | Cjelina 2. Demokratsko angažiranje i građansko sudjelovanje;  **Mjera 2.1 Bratimljenje gradova** | 10.000,00 € | Grad Vodnjan-Dignano Trgovačka 2, 52 215 Vodnjan-Dignano Tel: + 385 (0)52 511 522    e-mail: [emili.janko@gmail.com](mailto:emili.janko@gmail.com)  web: <http://www.vodnjan.hr/web/app/> |
|  | Temeljni cilj projekta je utjecaj na **oblikovanje europskog identiteta** i stvaranje **aktivnog građanstva među djecom** osnovnoškolskog uzrasta. Kroz organizaciju ljetnog kampa tijekom lipnja 2016. godine, u gradu Vodnjanu, djeca iz Hrvatske (Grad Vodnjan) i Srbije (Općina Blace) će biti upoznata s onim politikama Europske Unije, koje se izravno odnose na njih same te će se uzeti u obzir njihova mišljenja i želje u oblikovanju lokalnih, nacionalnih i europskih politika. Projekt ukazuje na želje i potrebe mladih europskih građana kako bi se osvijetlili problemi koji moraju biti obrađeni na EU razini, te priprema djecu za sudjelovanje u predstavničkoj demokraciji i civilnom društvu, načelima koji su dio Strategije EU za mlade, Ugovora o funkcioniranju Europske Unije te ostalim konstitutivnim europskim sporazumima. | | | | |
|  |  | | | | |
| **8.** | **Općina Podgora** | **Za zajedničku Europu – dan Sv. Vicenca** | Cjelina 2. Demokratsko angažiranje i građansko sudjelovanje;  **Mjera 2.1 Bratimljenje gradova** | 25.000,00 € | Općina Podgora Andrije Kačića Miošića 2, 21327 Podgora Tel./Fax: + 385 (0)21 603 952  e-mail: [marijan.knezovic2@gmail.com](mailto:marijan.knezovic2@gmail.com)  web: <http://www.podgora.hr/> |
|  | Događaj za zajedničku Europu – dan Sv. Vicenca 2016. je tradicionalni, godišnji događaj, pretežno kulturno-socijalnog karaktera i potencijala za dublje **rasprave o relevantnim temama EU** koji će se održati od 18.-21. kolovoza 2016. godine. Najvažnije teme ovogodišnje manifestacije su **rasprave o budućnosti EU-a**, te poruke prethodnih i sadašnjih generacija **mladima** vezano za EU. Cilj događaja bit će podsjećanje na specifična postignuća EU-a u stvaranju **demokracije i mira** u Europi, isticanje aktualnih problema u Europi (imigrantska kriza) te predlaganje oblika i načina rješavanja ovih problema kroz aktivno građanstvo. U projektu će sudjelovati više od 170 posjetitelja iz Slovačke, Mađarske i Srbije, a ukupno će biti uključeno oko 300 građana. | | | | |